Skool bevestig onnie vas oor Amy-Leigh se ontvoering | Maroela Media
Die beheerliggaam van Laerskool Kollegepark het Donderdag in 'n verklaring bevestig dat een van sy onderwysers in hegtenis geneem is in verband met die ontvoering van die sesjarige Amy-Leigh de Jager.
'n Grootskaalse ondersoek is binne minute ná die voorval van stapel gestuur toe Amy-Leigh Maandag voor die skool uit haar ma se arms gegryp en ontvoer is. Sy is die volgende oggend ongedeerd gevind. Brig. Vishnu Naidoo, polisiewoordvoerder, het gesê twee vroue, 27 en 40 jaar oud, en 'n 50-jarige man is Woensdagaand by hul huise in Vanderbijlpark in hegtenis geneem in verband met die ontvoering. Hulle sal na verwagting Maandag in die hof verskyn.
Andries Pienaar, voorsitter van die skoolbeheerliggaam, het gesê hy is nie by magte om enige verdere inligting oor die verdagte bekend te maak nie. "Sodra die verdagtes formeel in 'n hof aangekla is, sal die beheerliggaam 'n mediaverklaring uitreik."
Pienaar het bygevoeg gerugte dat dit Amy-Leigh se klasonderwyseres is wat in hegtenis geneem is, is onwaar. "Die beheerliggaam bevestig dat dit nie die meisie se onderwyseres is wat in hegtenis geneem is nie. Gerugte hieroor wat op sosiale media die ronde doen, is nie korrek nie."
Die beheerliggaam gee intussen sy volle samewerking aan die polisie en die Gauteng-onderwysdepartement. Bykomende veiligheidsmaatreëls word ook reeds by die skool geïmplementeer.
Panyaza Lesufi, Gautengse LUR vir onderwys, het intussen sy teleurstelling uitgespreek dat 'n onderwyser na bewering betrokke was by die voorval. "Ons veroordeel enige wangedrag van onderwysers wat ons opvoedingsinstansies probeer ondermyn," het hy gesê.
Volgens Lesufi het die onderwyser 'n skorsingskennisgewing ontvang.
Stuff up siek verby!!!!
Al wat ek kan se ……"SKOKKEND"…Ek dink dit het tyd geword dat ouers daarop aandring dat Onderwysers getoets word vir "Drugs"…Nou staan sy daar voor in die klas, en maak of sy geskok is…terwyl sy die groot Sondebok is….Gn wonder die familie het al gister gese…die waarheid gaan uitkom….Wat se SIEK wereld leef ons nie in nie…!! ..Eers die Krugersdorp Onderwyseres wat moord pleeg…nou alweer die…!!
Nou het ek alles gehoor …. SIEK !
Dit is shocking…regtig..waar is mens dan veilig..ek hoop dat al die persone wat betrokke is hard gestraf word. Om ouers en familie soveel onreg aan te doen..nie te dink aan die arme kind nie..kan net dink wat se negatiewe impak dit op die skool het.